Zeno-Kortet. 327 
smalle Nordhav med Grønland tæt nord for Irland. Vil man ikke 
tage sin Tilflugt til saadanne Forklaringer som, at Grønland hos Zeno 
er flyttet mod Vest for at give Plads til hans mange Øer i Nord- 
havet, maa man antage, at den Forbedring i Grønlands Placering, 
som faktisk har fundet Sted, maa skyldes Paavirkning fra et yngre 
Kort. Men da det var Corte-Real-Kortene, hvor denne Forbedring 
indførtes, ligger det nær at antage, at et Kort af Cantino-Typen 
(Fig. 23—24) har været Aarsagen. Denne Antagelse støttes delvis 
ved, at Grønlands Sydspids hos Zeno er flyttet 3 Grader længere 
mod Nord end paa A-Kortene. 
At der maa ligge et portugisisk Kort bag Zeno-Kortets „Fris- 
landa“ udtalte Lucas en Formodning om (l. с. S. 113), idet han 
baade hos Zeno og paa Matheus Prunes’ Kort fra Majorca 1553 kon- 
staterede Søkortoplysninger om Marskland (Espraya), Sandbanker 
(sabrius) о. 1. i en Sprogform, som tydede paa portugisisk Oprindelse. 
Noget Bevis lader der sig dog næppe føre ad den Vej; men saa 
meget mere beviser det portugisiske Søkort i Service hydrographique 
(Søkortarkivet) i Paris, hvis Nordamerika-Fremstilling Harrisse har 
publiceret i sit sidste Værk!. 
Paa dette. Kort ser man hos Harrisse nordøst for Labrador 
Spidsen af et Land med nogle ulæselige Navne paa. Da det kunde 
“se ud til at være Grønlands Sydspids, viste Arnold Ræstad, der den 
Gang undersøgte Kort over Norge i Paris, os den Velvilje at tage en 
Skizze af Kortets Nordensfremstilling, og da det strax var os klart, 
at vi her havde en Prototyp for saavel Zenokortet som Mercators 
Kort fra 1554 og 1569, fik vi ved det danske Gesandtskabs Bistand 
og velvillig Imødekommenhed fra det franske Marineministerium et 
Fotografi af det mærkelige Kort, som her er gengivet som Fig. 68. 
Kortet er desværre ikke dateret, men efter dets Fremstilling af 
Nordamerika bestemmer Harrisse det til ca. 1550, snarere før end 
senere. Ældre er Kortet da næppe, men yngre kan det jo altid 
tænkes at være. Selv om det imidlertid skulde være nogle Aar 
yngre end Zeno-Kortet, repræsenterer det et ældre Trin i Udviklingen 
end dette. Det er heller ikke netop det portugisiske Søkort, Nicolo 
Zeno har benyttet — thi det har færre Navne end Zeno-Kortet; men 
det er-et mindre komplet Exemplar af en hidtil ukendt portugisisk 
Søkorttype, som maa være ældre end 1554. Ligesom paa Mercators 
Kort fra dette Aar er Grønland nemlig en Ø skilt fra et nordligere 
Land ved en tvedelt Ø nordøst for Island. Hos Mercator ser man 
ganske vist kun den østligste Del af Grønland, men Landet kaldes 
for „Groenland insula" og har ganske samme Form og Afslutning 
1 HARRISSE, Terre-neuve, Pl. XVI, S. 233 & 364. 
